מיקי אדלשטיין

מיכאל (מיקי) אדלשטיין (נולד במאי 1966) הוא קצין צה"ל במילואים בדרגת אלוף. שימש נספח צה"ל בארצות הברית, מפקד המרכז הלאומי לאימונים ביבשה ומפקד עוצבת סיני, מפקד אוגדת עזה, קצין חי"ר וצנחנים ראשי ומפקד חטיבת הנח"ל. אדלשטיין נולד בירושלים וגדל בעומר. היה חניך בתנועת הצופים, ועשה שנת שירות בשכונת מצוקה בטרם גיוסו. בפברואר 1986 התגייס לצה"ל, והתנדב ליחידת שלדג. עבר מסלול הכשרה כלוחם וקורס מ"כים חי"ר. בתום שירות החובה השתחרר מצה"ל. כעבור מספר חודשים החליט לחזור לשירות קבע בשלדג. לאחר קורס קציני חי"ר שב ליחידה ומונה לתפקיד מפקד צוות. בהמשך שימש כמפקד פלגת הלוחמים בשלדג. לאחר מכן עבר לחטיבת גבעתי ומונה לסגן מפקד גדוד צבר. לאחר שהועלה לדרגת סא"ל מונה לראש ענף מבצעים במפקדת כוחות אוויר מיוחדים. בשנת 1999 מונה למפקד יחידת דובדבן. ב-26 באוגוסט 2000 נקלעה היחידה בפיקודו למשבר, בעקבות תקרית ירי דו-צדדי. האירוע התרחש בעת ניסיון למעצרו של מחמוד אבו הנוד מהחמאס. במהלך מבצע סימפוניית החיים שהתקיים בכפר עסירה א-שמאלייה, סברו בטעות שלושה מצלפי היחידה, שחבריהם ששכבו על גג באזור המבצע, הם למעשה מחבלים וירו בהם למוות. בעקבות האירוע הוא הודיע על התפטרותו מהתפקיד, ובתחקיר שנערך נמצאו כשלים בהכשרת היחידה ובהכנות לפעולה, והומלץ להשעותה מפעילות מבצעית. פרוץ האינתיפאדה השנייה כשלושה שבועות לאחר האירוע, הביא להישארותו בתפקיד עד אפריל 2001, והיחידה בפיקודו ביצעה שורה ארוכה של מבצעים ומעצרים. בהמשך שירת במשך כשנה כקצין המבצעים המיוחדים של אוגדת איו"ש. באוגוסט 2002 עבר לחטיבת הצנחנים ומונה למפקד גדוד 202, תפקיד אותו מילא עד שנת 2003. בשנת 2003 הועלה לדרגת אל"ם ומונה למפקד מפקדת כוחות אוויר מיוחדים, ושימש בתפקיד עד שנת 2004. לאחר מכן שימש כמפקד חטיבת בנימין בין השנים 2004–2006. במאי 2006 התמנה למפקד חטיבת הנח"ל. זמן קצר לאחר כניסתו לתפקיד פרצה מלחמת לבנון השנייה, במהלכה הוביל את חיילי החטיבה בקרבות בלבנון, בהם, הקרב בסלוקי. על פי התוכנית, כוחות החטיבה הוטסו לסלוקי, למשימת אבטחת שיירת טנקי המרכבה 4 של חטיבה 401. גדוד 931, החל בכיבוש הכפר ע'נדוריה ונתקל בהתנגדות חזקה מצד מחבלי החזבאללה, עקב הלחימה העזה הוכנס גדוד 932, אשר תקף את הכפר מצידו השני. לקרב בע'נדוריה הייתה חשיבות מרכזית שכן עם פריצת מערך מבוצר זה של המחבלים, נפתחה הדרך מערבה עבור כוחות האוגדה. במהלך המלחמה נהרגו ארבעה מלוחמי החטיבה. במאי 2008 סיים את תפקידו. לאחר מכן יצא ללימודים באוניברסיטה לביטחון לאומי בוושינגטון. לאחר חזרתו מונה בספטמבר 2009 למפקד מגמת מפקדי גדודים בקורס מפקדי פלוגות ומפקדי גדודים, ושימש בתפקיד עד ספטמבר 2010, ובמקביל השתלם בקורס מפקדי אוגדות. ב-11 באוקטובר 2010 הועלה לדרגת תא"ל ומונה לקצין חי"ר וצנחנים ראשי, בתפקיד זה שימש עד 13 בספטמבר 2012. ב-4 בנובמבר 2012 מונה למפקד אוגדת עזה, ופיקד עליה בין היתר במבצע עמוד ענן ובמבצע צוק איתן, את תפקידו סיים ב-31 באוגוסט 2014. ב-23 בספטמבר 2014 מונה למפקד מל"י ובמקביל למפקד עוצבת סיני, ושימש בתפקידיו עד יולי 2016. ב-21 ביולי 2016 הועלה לדרגת אלוף ובספטמבר 2016 נכנס לתפקידו כנספח צה"ל בארצות הברית, ושירת בתפקיד זה עד 3 בספטמבר 2019, על פועלו במהלך התפקיד הוענק לו אות לגיון ההצטיינות על ידי מזכיר ההגנה האמריקני. בפברואר 2020, הוביל את עבודת המטה לכינונה של עוצבת הבזק, שהוקמה במסגרת תר"ש תנופה. בשנת 2020 פרש מצה"ל. ביוני 2020 נקרא על ידי רוני נומה לסייע לו בניהול משבר הקורונה במגזר החרדי. הוא מונה לראש מתווה הישיבות במגזר. במסגרת זו סייע לישיבות להתמודד עם התפרצות והשלכות הקורונה. בנוסף סייע ללמ"ס לנהל סקר סרולוגי בבני ברק. לאחר שחרורו מצה"ל הצטרף לחברת אלביט מערכות בתפקיד סגן נשיא בכיר לאסטרטגיה ופיתוח עסקי - ישראל. ב- 07.10.23 במסגרת מלחמת חרבות ברזל עלה מחדש על מדים והוא מסייע לפיקוד הדרום ולאוגדת עזה בהשבת החיים למסלולם בעוטף עזה. אדלשטיין נשוי להדר ואב לשניים. בעל תואר ראשון במשפטים ובמנהל עסקים מהמרכז הבינתחומי הרצליה, תואר שני בניהול משאבים לאומיים מהאוניברסיטה לביטחון לאומי בוושינגטון ובוגר קורס ביטחון לאומי באוניברסיטת הרווארד[דרוש מקור]. עם כניסתו לתפקיד, החל לפתח מתודולוגיה כנגד מנהרות הלחימה מעזה. הוא הורה לקצין המודיעין האוגדתי רונן מנליס, לרכז את כל המידע המודיעיני והאזרחי על המנהרות, וקיים ימי עיון ביחד עם חיילי תוכנית תלפיות ומהנדסי הצבא, כדי לנסות ולפתור את בעיית איתור והשמדת המנהרות. המידע שרוכז הועבר לצוות רב תחומי צבאי, ביטחוני ואזרחי, שהיה אחראי לנסות ולהפוך אותו למבצעי. פעילות זו נמשכה בתקופת איתי וירוב ויהודה פוקס, שהקימו שתי "מעבדות", מודיעינית סביב חפירת המנהרות, וטכנולוגית שתתמקד בסיכולן. תוצאות מאמץ זה, הביא להבשלת טכנולוגיה ייחודית לצה"ל, המאפשר זיהוי חפירת מנהרות בזמן אמת, וזיהוי מנהרות ישנות. אדלשטיין בטקס אזכרה, ספטמבר 2011 אדלשטיין במנהרת לחימה בסמוך לקיבוץ עין השלושה עם שגריר ארצות הברית בישראל דן שפירו, אוקטובר 2013 אדלשטיין ואיתי וירוב משוחחים עם גנרל וולטר לי מילר (אנ') בבסיס חיל הנחתים לג'ן (אנ'), מרץ 2012 אדלשטיין בטקס כניסה של יהודה פוקס (מימין) לתפקיד נספח צה"ל בארצות הברית. במרכז שגריר ישראל רון דרמר, ספטמבר 2019 עפר שלח ויואב לימור, שבויים בלבנון: האמת על מלחמת לבנון השנייה, תל אביב: ידיעות אחרונות, 2007, עמ' 371, 372, 381-376, 397-390, מסת"ב 9654824086 מדיה וקבצים בנושא מיקי אדלשטיין בוויקישיתוף ניר נוימן, נח"ל איתן, ריאיון עם מח"ט הנח"ל אל"ם מיקי אדלשטיין באתר "שבו"ז חיילים", 4 בינואר 2008 אמיר בוחבוט‏, הרמטכ"ל הבא? מצעד תתי-האלופים המבטיחים בצה"ל, באתר וואלה, 16 בספטמבר 2012 לילך שובל, "צריך להעלות את המוכנות בכל הזירות", באתר ישראל היום, 30 בספטמבר 2012 סמדר קרמפף, אחריו, ביטאון ביבשה, גיליון 21, דצמבר 2012 אמיר בוחבוט‏, המנהרה היא המוצב החדש: המאבק התת-קרקעי של צה"ל, באתר וואלה, 17 באוקטובר 2013 יואב לימור, השקט שנשאר מ"עמוד ענן", באתר ישראל היום, 15 בנובמבר 2013 רוני דניאל, ‏מפקד אוגדת עזה: "חמאס משקיע רבות בחפירת מנהרות", באתר ‏מאקו‏, 21 באפריל 2014 יוחאי עופר ונעמה אנגל משאלי, מפקד עזה היוצא: החזרנו את התושבים מוקדם מדי, באתר nrg‏, 5 בספטמבר 2014 יואב לימור, "גם במערכה הבאה נפעל קרקעית בעזה", באתר ישראל היום, 7 באוגוסט 2015 מכתביו תפקיד שיתוף הפעולה הצבאי בדיפלומטיה המדינתית, בין הקטבים ‏24, מרץ 2020, עמ' 23–30 אמיר אורן, האם סגן איתן, שהסתער אחרי חוטפי גולדין, באמת גיבור?, באתר הארץ, 5 באוגוסט 2014 מיקי אדלשטיין, באתר שגרירות ישראל בארצות הברית אביחי בקר, בצל הדובדבן, הארץ, 8 בספטמבר 2000, כפי שהועלה באתר פרש עפר שלח ויואב לימור, "שבויים בלבנון: האמת על מלחמת לבנון השנייה", הוצאת ידיעות ספרים, 2007, עמודים 378-376 יואב לימור ואלון בן דוד, מקום שלישי: דובדבן, באתר ynet, 28 בינואר 2008 אמיר אורן, שרון עוד בתלולית השלישית מימין, באתר הארץ, 7 בנובמבר 2001 פליקס פריש, מפקד דובדבן המתפטר מונה לתפקיד מג"ד, באתר ynet, 2 באוגוסט 2002 אמיר אורן, היחידות המיוחדות והמלחמה הבאה, באתר הארץ, 22 ביולי 2011 הדס טסלר ואורי גליקמן, "יש לנו בעיה מוסרית לבצע בריחה ונסיגה", באתר nrg‏, 6 בינואר 2005 עמוס הראל ואבי יששכרוף, גבורת הלוחמים לא חיפתה על כישלון הפיקוד בסלוקי, באתר הארץ, 29 בינואר 2008 ניר נוימן, נח"ל איתן, ריאיון עם מח"ט הנח"ל אל"ם מיקי אדלשטיין באתר "שבו"ז חיילים", 4 בינואר 2008 אבי דהן, ‏פיקוד מלפנים ופיקוד מוכוון משימה במלחמת לבנון, מערכות גיליון 409–410, דצמבר 2006, עמ' 25-20 תעודת הערכה מטעם אלוף פיקוד המרכז לסמל ראשון אילן רוטשטיין, מתוך אתר צה"ל נועה הורוויץ, במחנה, בעיניים פקוחות, באתר צה"ל (דרך ארכיון האינטרנט), 15 ביולי 2011 צל"ש מפקד חטיבת הנח"ל לסרן אביב דורות, מתוך אתר צה"ל עמוס הראל, ארבע שנים אחרי המלחמה בלבנון, צה"ל נערך לסיבוב הבא, באתר הארץ, 3 ביולי 2010 יותם קניספל ואופיר ששון, אוגדונר נולד, אתר זרוע היבשה, 21 ביולי 2010 סמדר קרמפף, תא"ל מיקי אדלשטיין מונה לקחצ"ר, אתר זרוע היבשה, 11 באוקטובר 2010 אמיר בוחבוט‏, תת-אלוף מיקי אדלשטיין נכנס לתפקידו כמפקד אוגדת עזה, באתר וואלה, 4 בנובמבר 2012 יואב זיתון, אישור לגיוס עוד מילואים: אלפים כבר בגבול עזה, באתר ynet, 16 בנובמבר 2012 אמיר בוחבוט‏, הפצצה כבדה בשג'אעיה: 100 מטרות, פצצות במשקל טון, באתר וואלה, 22 ביולי 2014 מערכת אתר צה"ל, דבר המפקד: איגרות מפקדי צה"ל לחיילים במבצע "צוק איתן", באתר צה"ל (דרך ארכיון האינטרנט), 13 ביולי 2014 מערכת אתר צה"ל, תא"ל מיקי אדלשטיין מונה למפקד מל"י ועוצבת "סיני", באתר צה"ל (דרך ארכיון האינטרנט), 23 בספטמבר 2014 רפאל לוי, "30 אלף בחורי ישיבה, 5000 חולים", באתר ערוץ 7, 1 באוקטובר 2020 אמיר בוחבוט‏, גיליוטינת המנהרות: הטכנולוגיה שמחסלת את האיום התת-קרקעי מעזה, באתר וואלה, 4 בנובמבר 2017